Kookkuns: Corn chowder
Hierdie gewilde Amerikaanse sop vind byval by Suid-Afrikaanse mielieliefhebbers.
6 koppe mielies OF 1 410 g blikkie verroomde mielies en 1 410 g blikkie mieliepitte
100 g swoerdlose (rindless) strepiespek (± 6)
125 ml gekapte uie
125 ml gekapte seldery
60 ml fyngekapte groen soetrissie
250 ml rou aartappel, in blokkies gesny
stukkies gebraaide spek
Indien jy heel mielies gebruik, sny die pitte af en skraap die stronk op en af om die melkerige oorblyfsels ook te verwyder. Indien jy geblikte mielies gebruik, voeg die blikkies se inhoud bymekaar.
Braai die spek tot bros in die soppot.
Laat die spek afkoel en verkrummel dit. Hou eenkant.
Gooi die ui, seldery en soetrissie in die pot waarin die spek gebraai is en braai stadig vir 5 minute.
Voeg die rou mielies, aartappels, 2,5 mℓ sout, paprika, rooipeper en lourierblaar by en bring tot kookpunt. Prut stadig vir 20 minute.
Indien jy geblikte mielies gebruik, voeg dit eers na die 20 minute by.
Meng die koekmeel en 125 mℓ melk en roer dit by die sop, terwyl jy aanhoudend roer.
Roer die 375 mℓ melk/room by, proe vir sout en bring tot kookpunt.
Bedien die sop as dit van die stoof af kom. Garneer dit met swartpeper, pietersielie en spek.
Hierdie resep is genoeg vir 6 tot 8 persone.
Vir 'n vegetariese weergawe kan jy die spek weglaat en nog geurmiddels en 'n paar druppels Tabasco byvoeg.
Vir 'n meer kleurvolle sop kan jy 'n halwe rooi en halwe groen soetrissie gebruik.
op 6/02/2013 08:39:00 am